ועדת הפנים והגנת הסביבה, כנסת 19, פרוטוקול מספר 112, 2013-11-04 12:30

מירי רגב: אני רוצה להגיד משהו באופן חד וברור: הדיון הזה הוא דיון שידעו עליו, אין הערות לסדר כמו שהיה בדיון הקודם.

מירי רגב: מי שרוצה להפריע, שלא יהיה בדיון הזה.

מירי רגב: אתה רשום לדיון ואני לא מוכנה לקבל עכשיו הערות לסדר וצעקות כמו שהיה בדיון על נצרת.

מירי רגב: מי שרוצה לקבל עכשיו תקשורת, נא לצעוק עכשיו ולהגיד מה שיש להגיד.

מירי רגב: אני אומרת את זה ואני יודע מה אני אומרת.

מירי רגב: יושבים פה לפחות שניים ממי שהיה שם.

מירי רגב: אז אני מבקשת, הדיון הזה הוא דיון שידעו עליו, הוא דיון שתואם.

מירי רגב: כל מי שיש לו מה להגיד, נא להירשם ולדבר.

מירי רגב: מי שרוצה לעשות בלגאן, שיצא החוצה.

מירי רגב: הנה, יפה רושמת.

מירי רגב: אני כבר רשמתי.

מירי רגב: נרשם בינתיים טלב, אברהים, אחמד, שולי מועלם.

מירי רגב: בבקשה יפה, תרשמי את חברי הכנסת.

מירי רגב: מפייגלין רשמתי, תמשיכי הלאה.

מירי רגב: אני רוצה לפתוח את הדיון.

אחמד טיבי: אפשר שנייה - -

מירי רגב: לא, אני רוצה לפתוח את הדיון עם כל הכבוד.

מירי רגב: אתה הזמנת את הדיון?

מירי רגב: לא.

מירי רגב: אני יכולה לפתוח את הדיון?

מירי רגב: ואחר כך תעשה כסגן יושב ראש הכנסת - -

אחמד טיבי: שתית "רד-בול" או משהו?

מירי רגב: לא, לקחתי ריטלין הבוקר.

אחמד טיבי: ריטלין, משהו.

אחמד טיבי: א.

אחמד טיבי: תתייחסי בכבוד כשאת פונה אלי.

אחמד טיבי: ב.

אחמד טיבי: כאשר יש פה מישהו שבא בניגוד לכנסת, עם חולצה בניגוד לתקנון, זה הפרה של חוקי הכנסת.

אחמד טיבי: נא להוציא אותו או להוריד את החולצה.

מירי רגב: יהודה, בבקשה שים עליך.

מירי רגב: ..

מירי רגב: אני לא מכירה את התקנון - -

קריאה: תלבש משהו מעל וזה הכל.

מירי רגב: - - אני לא מכירה את התקנון.

מירי רגב: אם זה בניגוד לתקנון.

מירי רגב: .. היועצת המשפטית, זה בניגוד לתקנון?

אחמד טיבי: לפי תקנון הכנסת אסור להיכנס לתוך מתחם הכנסת עם חולצות של הצהרה פוליטית.

30407: אמרו לי שאסור חולצה עם קריאה פוליטית.

30407: אין פה שום קריאה פוליטית - -

ורד קירו-זילברמן: זה בניגוד לתקנון.

טלב אבו עראר: זה לא פוליטי, זה סופר פוליטי.

30407: זה לא פוליטי.

30407: אם אני שובת רעב וזה פוליטי, אני מכבד.

מירי רגב: יהודה, אם זה בניגוד לתקנות הכנסת.

מירי רגב: .. טוב, כרגע אנחנו עובדים רק על פי תקנות הכנסת ולכן, רק מי שנרשם מדבר.

מירי רגב: תודה רבה יהודה.

מירי רגב: תודה לך על הפניית תשומת לב הוועדה בענין הזה.

מירי רגב: אני רוצה להודות לך כבוד הרב בן-דהן, שהגעת היום.

מירי רגב: זה לא סוד שוועדת הפנים בראשותי קיימה מספר דיונים, כמעט אחת לשבועיים שלושה, בסוגיית תפילת היהודים בהר הבית.

מירי רגב: כידוע לכם, אמרתי את זה בעבר ואני חוזרת על זה פה: אני חושבת שהאחריות שלנו, כוועדה שאחראית על המקומות הקדושים, שכל אזרח במדינת ישראל יוכל להתפלל במקומות הקדושים לו, בין אם הם מוסלמים, בין אם הם יהודים, בין אם הם נוצרים.

מירי רגב: כל אחד צריך להתפלל במקום הקודש לו בלי שאחד יפריע לשני.

מירי רגב: אני שמחה שאחרי הרבה מאד זמן הצלחנו להגיע לתובנות גם עם רב הכותל בענין נשות הכותל, שגם הן מצאו להן מקום להתפלל בהתאם לכך שכל אחד צריך להתפלל במקום המגיע לו.

מירי רגב: נוצר מצב, והמשטרה נמצאת פה, שאחת לשלושה חודשים בדיון, שהמשטרה שלא אמורה לקבוע את המדיניות, אמורה בעצם לבצע את מדינות הממשלה בענין תפילת יהודים בכותל.

מירי רגב: בעצם נוצר מצב שיהודים רבים שבאים להתפלל בהר הבית לא מסוגלים להתפלל שם משום ש - -

ג'מאל זחאלקה: מה זה הר הבית?

ג'מאל זחאלקה: מסגד אל-אקצה הכוונה שלך, לא?

ג'מאל זחאלקה: זה נקרא מסגד אל-אקצה.

ג'מאל זחאלקה: אנחנו לא מסכימים - -

מירי רגב: לא.

שולי מועלם-רפאלי: אפילו אתה טועה.

ג'מאל זחאלקה: אין הר הבית.

ג'מאל זחאלקה: זה משהו וירטואלי - -

מירי רגב: רגע, אתה רשום לדיבור ולא יעזור ולא יבלבלו פה את הדברים.

ג'מאל זחאלקה: אנחנו רוצים לדעת מה המקור, איפה זה נמצא?

ג'מאל זחאלקה: יש מסגד אל-אקצה.

ג'מאל זחאלקה: אני לא רואה הר הבית.

ג'מאל זחאלקה: זה - - ואת מדברת - -

מירי רגב: אני אענה לך.

שולי מועלם-רפאלי: לפני מסגד אל-אקצה היה שם הר הבית.

מירי רגב: שולי, את רשומה לשיחה.

שולי מועלם-רפאלי: סליחה.

ג'מאל זחאלקה: זה נקרא מסגד "אל-אקצה".

ג'מאל זחאלקה: כל פעם אני אתקן אותך.

מירי רגב: כדי להבהיר את הדברים, אין לנו שום כוונה לפגוע במתפללים המוסלמים מלעלות למסגד אל-אקצה, ואין לנו שום כוונה לעלות למסגד אל-אקצה.

מירי רגב: אנחנו רוצים לעלות למתחם הר הבית, ששם יוכלו יהודים להתפלל בדיוק כמו שמוסלמים מתפללים - -

ג'מאל זחאלקה: ברכת אל-אקצה.

ג'מאל זחאלקה: החצר של אל-אקצה.

אחמד טיבי: תודיעי לוועדה איפה הכוונה.

אחמד טיבי: איפה?

אחמד טיבי: איפה?

מירי רגב: - - האיומים והניסיונות להוריד אותי מלעסוק בסוגיה הקשורה לשני נושאים: 1.

מירי רגב: ליכולת של כל אזרח במדינת ישראל להתפלל במקום הקדוש לו והשני, לממש את הריבונות היהודית שלנו בהר הבית לא יועילו.

ג'מאל זחאלקה: אל-אקצה.

אחמד טיבי: מישהו איים עליך?

מירי רגב: - - אני לא אוריד את - -

אחמד טיבי: תודיעי לוועדה.

מירי רגב: - - כולם מאיימים שתפרוץ אינתיפאדה שלישית.

מירי רגב: זה לא מאיים עלי, לא אינתיפאדה שלישית ולא אינתיפאדה ראשונה ולא אינתיפאדה שנייה.

מירי רגב: אנחנו רוצים שמדינת ישראל, אזרחים שגרים במדינה הזאת יוכלו להתפלל במקום שהם רוצים להתפלל.

מירי רגב: וכמו שדאגתי לכך שהכומר גבריאל בנצרת יוכל להיכנס לכנסיה שלו בלי שאף אחד יפריע לו - -

אחמד טיבי: זאת כבר הבדיחה הגדולה ביותר.

אחמד טיבי: איזו השוואה זאת?

עפו אגבאריה: את מסיתה, את עושה הסתה פה.

קריאות: - - -

קריאה: זה כבר הדמיון שלך.

עפו אגבאריה: זה המדיניות שלך, הפרד ומשול.

מירי רגב: - - כך אני אדאג שכל יהודי וכל אזרח יתפלל במקומות הקדושים לו.

מירי רגב: הדיון הזה, אם אני לא טועה, הוא דיון נוסף ברצף של פגישות.

מירי רגב: אני שמחה שלאחר שדיברתי עם כבוד הרב בן-דהן וגם עם בנט, הם הגיעו להציג.

מירי רגב: אמנם אני מבינה שהתקנות לא מוכנות, להציג את עקרונות תקנות התפילה בהר הבית - -

טלב אבו עראר: סליחה, מי הכין את התקנות?

טלב אבו עראר: מנהיגות יהודית, נכון?

טלב אבו עראר: תעני לי, יושבת ראש הוועדה.

טלב אבו עראר: מי הכין את התקנות?

מירי רגב: אני אמרתי שבן-דהן.

מירי רגב: אתה רשום לדיבור, בן-דהן ידבר - -

טלב אבו עראר: את יודעת מי הכין אותן אבל?

אחמד טיבי: אתה כאן בשם הממשלה?

מירי רגב: אנחנו נמשיך ונקיים - -

יצחק כהן: בלי אלימות, אני מבקש.

יצחק כהן: התחלת באלימות, זה לא טוב.

אחמד טיבי: אתה בשם הממשלה?

אחמד טיבי: אנחנו רוצים לדעת אם זה בשם הממשלה או בשם הבית היהודי?

מירי רגב: - - אנחנו נמשיך ונקיים דיונים גם על מדיניות המשטרה.

מירי רגב: גם המשטרה בקשה ממני לקיים את הדיון על מדיניות המשטרה יחד עם הדרג המדיני ויחד עם לשכת ראש הממשלה.

מירי רגב: קיימנו דיון בוועדה חסויה על המדיניות יחד עם ההיבטים שלכאורה יכולים ללבות את האש בהר הבית.

מירי רגב: על זה נשמע את הנתונים בוועדה חסויה.

מירי רגב: עם זאת, אני אומרת שוב: אסור לנו שיקרה מצב שמדינה לא תוכל לממש את הריבונות שלה ואסור שיקרה מצב שאזרח במדינת ישראל - -

אחמד טיבי: אין ריבונות ישראלית במסגד אל-אקצה.

מירי רגב: - - גם אם הוא יהודי, גם אם הוא נוצרי - -

אחמד טיבי: מה, לא ידוע?

אחמד טיבי: יש הסכמים אפילו.

אחמד טיבי: אין ריבונות, אזור כבוש.

מירי רגב: - - גם אם הוא מוסלמי, יוכל להתפלל במקומות הקדושים לו.

מירי רגב: לאחר הפתיח הזה, אני מבקשת מבן-דהן להציג את הכיוונים של התקנות.

מירי רגב: לאחר מכן, נרשמו כאן דוברים.

מירי רגב: חבר הכנסת הראשון שידבר הוא אברהים צרצור.

מירי רגב: איציק כהן, אתה רשום הרבה אחריהם.

מירי רגב: לאחר מכן, יהודה גליק מ"מנהיגות יהודית".

מירי רגב: כבוד סגן השר, בבקשה.

קריאה: אתה כתבת את התקנות?

מירי רגב: בבקשה כבוד השר.

אלי בן-דהן: גברתי היושבת ראש, חברי הכנסת, אורחים, כפי שהיה בדיונים קודמים, אני לא נכחתי כאן אבל המנכ"ל שלי היה פה.

אלי בן-דהן: אנחנו אמרנו - -

מירי רגב: אתם התבקשתם להכין.

אלי בן-דהן: כן, כן.

אלי בן-דהן: אני אומר הכל.

אלי בן-דהן: אנחנו הודענו שאנחנו חושבים, כפי שהזכירה כבוד יושבת הראש, שיהודי שעולה להר הבית ורוצה להתפלל, צריך לאפשר לו את העלייה להר הבית ואת האפשרות להתפלל.

אלי בן-דהן: מצד שני, צריך לדעת שיש במדינת ישראל רבנות ראשית לישראל.

אלי בן-דהן: נבחרו רבנים ראשיים חדשים לפני זמן קצר, והרבנות הראשית לישראל באופן מסורתי קבעה שיש איסור לעלות להר הבית וממילא נובע מכך שאין דרך להתפלל בהר הבית על פי הוראות הרבנות הראשית לישראל.

יצחק כהן: על פי ההלכה.

ג'מאל זחאלקה: אז נסגור את הדיון וגמרנו.

שולי מועלם-רפאלי: אתה לא מקשיב לו עד הסוף.

ג'מאל זחאלקה: אני מקשיב טוב מאד.

ג'מאל זחאלקה: אני אלמד אותך איך מקשיבים.

מירי רגב: חברים, אני באמת רוצה לשמוע את כולם בדיון הזה.

מירי רגב: אנא מכם, כולכם נרשמתם לזכות דיבור.

מירי רגב: תנו בבקשה לבן-דהן להציג וכל אחד ידבר בתורו.

עפו אגבאריה: לא באנו כדי לצעוק.

עפו אגבאריה: באנו כדי לשמוע ולהשמיע.

אלי בן-דהן: אז תיתן לי להשמיע.

מירי רגב: אבל אתה רשום.

אלי בן-דהן: למה אתה מפרץ עלי?

אלי בן-דהן: תיתן לי לדבר.

שולי מועלם-רפאלי: אתם כל רגע קוטעים אותו.

מירי רגב: תן לו לדבר.

ג'מאל זחאלקה: אתם משחקים באש.

ג'מאל זחאלקה: את פירומנית.

עפו אגבאריה: אבל אתה - - אז אני רק מתקן אותך שאנחנו לא באנו רק - -

ג'מאל זחאלקה: אתם משחקים באש.

ג'מאל זחאלקה: זה משחק באש, משחק מסוכן מאד.

ג'מאל זחאלקה: אתם לא יודעים מה אתם עושים.

ג'מאל זחאלקה: אתם מציתים תבערה, תבערה.

ג'מאל זחאלקה: תהיה תבערה, אני אומר לך.

יצחק כהן: ג'מאל, אתה מאיים?

ג'מאל זחאלקה: אני לא מאיים, אני אומר לך מה יהיה.

ג'מאל זחאלקה: אני אומר לכם מה יקרה.

מירי רגב: הבנו.

מירי רגב: בבקשה.

מירי רגב: בן-דהן, בבקשה.

ג'מאל זחאלקה: אני רוצה למנוע את זה וכאן אתם מציתים תבערה.

שולי מועלם-רפאלי: אז בא אתה, תעזור לנו - -

ג'מאל זחאלקה: ואל תתלוננו אחר כך.

אחמד טיבי: אפשר לדעת אם סגן השר מדבר בשמו או בשם הממשלה?

אחמד טיבי: זאת תשובה לוועדה.

אחמד טיבי: זאת השאלה החשובה ביותר.

אחמד טיבי: האם סגן השר מדבר בשמו, בשם הבית היהודי, או בשם ממשלת ישראל?

עפו אגבאריה: גברתי היושבת ראש, יש פה בן אדם שמפריע לכולם.

עפו אגבאריה: אסור לו - - שיפסיק - - לחברי כנסת.

מירי רגב: אני מודיעה עכשיו לטובת סדר הוועדה: חברי כנסת ואורחים שיפריעו יצאו החוצה.

ג'מאל זחאלקה: יש הבדל.

מירי רגב: לא, אין הבדל.

אחמד טיבי: יש הבדל, יש הבדל.

מירי רגב: חברי כנסת, על פי הנוהל, שלוש קריאות לסדר - -

עפו אגבאריה: מה זה אין הבדל?

מירי רגב: אני אומרת, חברי הכנסת לפי הנוהל - -

עפו אגבאריה: זה נוהל חדש מאז נצרת עילית.

מירי רגב: - - על פי שלוש קריאות יצאו החוצה כי אני רוצה לנהל דיון.

מירי רגב: תודה רבה.

מירי רגב: בן-דהן, בבקשה.

ג'מאל זחאלקה: את רוצה להצית אש, לא לנהל דיון.

אחמד טיבי: שאלנו שאלה שחשובה לדיון.

אחמד טיבי: גברתי, שאלנו שאלה שחשובה לדיון - -

קריאה: גברתי רוצה להצית אש - - -

אחמד טיבי: לא, תפסיקי להגיד - - שאלנו שאלה שמשליכה על כל הדיון, על חשיבות כל הדיון.

אחמד טיבי: יש משמעות אחרת - -

מירי רגב: אני קוראת לך לסדר בפעם הראשונה.

אחמד טיבי: תגידי, מה, את מתפרעת?

אחמד טיבי: ככה מנהלים ישיבה?

אחמד טיבי: שאלתי שאלה שיש לה השלכה על כל הדיון, מהתחלה ועד הסוף - -

מירי רגב: אתה תמתין.

מירי רגב: אתה תמתין והוא יענה לך.

אחמד טיבי: - - האם הוא מדבר בשמו, בשם הבית היהודי, או בשם ממשלת ישראל.

מירי רגב: אל תענה לו.

מירי רגב: תודה רבה.

אחמד טיבי: מה זה "אל תענה לו"?

אחמד טיבי: את באמת פירומנית.

אחמד טיבי: מה זה הדבר הזה?

מירי רגב: אתה תמתין.

אחמד טיבי: ככה מנהלים את זה?

אחמד טיבי: זה שוק "התקווה"?

אחמד טיבי: מה זה הדבר הזה?

מירי רגב: אתה תמתין.

שולי מועלם-רפאלי: זה מה שאתם עושים כל דיון, אחמד.

שולי מועלם-רפאלי: אתם לא נותנים לדברים - -

אחמד טיבי: בשם מי הוא מציג את התקנות?

אחמד טיבי: - -

שולי מועלם-רפאלי: הוא יענה לך.

שולי מועלם-רפאלי: אתה לא מאפשר לו לדבר.

שולי מועלם-רפאלי: כל דיון על הר הבית אתם - -

אחמד טיבי: - - יש שאלה יותר חשובה?

אחמד טיבי: מה, הוא לא יכול לענות?

יצחק כהן: איפה חנין זועבי?

מירי רגב: סליחה, אני קוראת לך לסדר בפעם השנייה.

עפו אגבאריה: אז מה הבעיה שיגיד - -

אחמד טיבי: מה זה הדבר הזה?

אחמד טיבי: את לא רוצה לנהל דיון, את רוצה להוציא אותנו.

אחמד טיבי: חצופה שכמוך.

קריאות: אה... - - -

יצחק כהן: הגזמת.

אחמד טיבי: מה זה?

אחמד טיבי: זה חוצפה.

מירי רגב: - - -

אחמד טיבי: אני לא יוצא.

אחמד טיבי: מה, אני שואל שאלה - -

משה זלמן פייגלין: גברתי, את אולי מוחלת על כבודך אבל זה כבודה של כל הוועדה.

משה זלמן פייגלין: "פירמונית", איך עוד הוא אמר?

משה זלמן פייגלין: "חוצפנית".

משה זלמן פייגלין: אני חושב שבשלב הזה צריך להוציא את חבר הכנסת טיבי מהמקום הזה.

מירי רגב: אני מבקשת שתמתין לתור שלך לדבר.

אחמד טיבי: אבל תנהלי דיון רציני.

מירי רגב: לא, אתה תמתין.

אחמד טיבי: אבל שאלתי שאלה שמשליכה על כל הדיון.

אחמד טיבי: כל חבריי רוצים לדעת האם הוא מדבר בשמו הפרטי - -

יצחק כהן: אחמד, תתנצל.

אחמד טיבי: איציק, תהיה רציני.

שולי מועלם-רפאלי: - - - הוא לא מאפשר לו.

יצחק כהן: תתנצל.

משה זלמן פייגלין: לא יכול להיות שחבר כנסת מנבל פה את הפה, מכנה את יושבת ראש הוועדה בכל מיני שמות ולא מוכן להתנצל וגם נשאר בדיון.

משה זלמן פייגלין: זה לא יכול להיות דבר כזה.

מיכל רוזין: - - -

טלב אבו עראר: - - - למה אתה מתערב?

טלב אבו עראר: תסתום, תסתום, אל תדבר.

משה זלמן פייגלין: איזו מן תרבות הבאתם לפה?

משה זלמן פייגלין: שימו לב איך אתם מדברים.

משה זלמן פייגלין: מאיפה אתם באים?

מירי רגב: פייגלין, תאמין לי.

מירי רגב: אם הייתי צריכה לקבל כבוד מהם, מזלי שאני לא צריכה לקבל כבוד מהם.

אחמד טיבי: מה זה הם?

אחמד טיבי: מי זה הם?

אחמד טיבי: תתביישי לך.

אחמד טיבי: מי זה מהם?

אחמד טיבי: הערבים?

אחמד טיבי: רק אני דיברתי אליך, לא הם.

משה זלמן פייגלין: גברתי, זה לא הכבוד שלך, זה הכבוד של הכנסת, זה הכבוד של הוועדה.

שולי מועלם-רפאלי: אחמד, הוא אמר לה שהיא פירומנית.

מוחמד ברכה: מה זה המקהלה פה?

מוחמד ברכה: מה זה?

מוחמד ברכה: אחד אומר "החוצה" ואחד עושה אש?

מוחמד ברכה: מה זה המקהלה הזאת פה?

אחמד טיבי: תוציאי של הפרחח הזה שאומר "אש" לחברי הכנסת.

מירי רגב: תוציא אותו בבקשה החוצה.

מיכל רוזין: סליחה אדוני.

מיכל רוזין: אתה לא יכול להתנהג ככה בכנסת ישראל.

עפו אגבאריה: את חוזרת על אותה הצגה של נצרת עלית.

מירי רגב: אותה הצגה.

מירי רגב: עכשיו זה גם בנושא - - אותה הצגה.

עפו אגבאריה: זה בושה וחרפה.

מירי רגב: אתם חוזרים על ההצגה, אני אחזור עליה.

מירי רגב: לא נותנים לבן אדם לדבר.

מירי רגב: בושה וחרפה.

עפו אגבאריה: ההצגה התחילה ממך.

עפו אגבאריה: ההתחלה של ההצגה ממך.

עפו אגבאריה: בסך הכל ביקשנו לדעת אם הוא מדבר בשמו, בשם הממשלה או בשם - -

מירי רגב: אם תתנו לו לדבר הוא יענה, אבל אתם לא נותנים לו לדבר.

מוחמד ברכה: אבל את נותנת רשות דיבור.

מוחמד ברכה: למי את נותנת רשות דיבור?

מירי רגב: בן-דהן, בבקשה, סגן שר הדתות בבקשה.

מוחמד ברכה: בתור שכזה או בתור חבר הבית היהודי.

מירי רגב: סגן שר הדתות בבקשה.

מוחמד ברכה: כנציג של ממשלת ישראל - -

מירי רגב: סגן שר הדתות, נציג ממשלת ישראל, בבקשה.

קריאה: למה את לא עונה?

שולי מועלם-רפאלי: מה כל כך מפחיד אתכם?

מוחמד ברכה: לא, שום דבר לא מפחיד אותנו.

מוחמד ברכה: לא את ולא ההוא שיושב לידך ולא אף אחד מפחיד אותנו.

מוחמד ברכה: והיא לא תקבל מאתנו כבוד כי לא מגיע לה, זה פשוט מאד.

מוחמד ברכה: מה הענין פה.

שולי מועלם-רפאלי: אבל תאפשרו לסגן השר לדבר.

טלב אבו עראר: מה הבעיה שהוא יענה?

טלב אבו עראר: הוא חייב לענות.

יצחק כהן: הוא ענה ואמר: בשם הממשלה.

שולי מועלם-רפאלי: הוא אמר את זה כבר שלוש פעמים.

עפו אגבאריה: אז שיגיד שזה בשם הממשלה.

עפו אגבאריה: זה הבעיה, שבסך הכל - -

מירי רגב: קריאה לסדר בפעם הראשונה לך.

מירי רגב: תנו בבקשה לסגן השר לדבר, אתם רשומים בזכות דיבור.

מירי רגב: סגן השר, בבקשה.

אלי בן-דהן: כפי שאמרתי, יש הוראה של הרבנות הראשית לישראל לדורותיה, שפסק הלכה, שהרבנות הראשית לישראל כפסק לכלל הציבור בישראל, שאסור לעלות להר הבית.

אלי בן-דהן: אבל כיוון שנכנסו רבנים ראשיים חדשים, אני ביקשתי להביא בפניהם את האפשרות שבה תוכר המציאות שיש היום ציבור הולך וגדל שיש לו רבנים שאליהם הוא כפוף, רבנים שלו, שאומרים לו: אנחנו מתירים לך לעלות להר הבית.

אלי בן-דהן: - -

יצחק כהן: אבל ההלכה - -

מירי רגב: איציק, בבקשה לא להפריע לו.

מירי רגב: סליחה, אני מבקשת שאף אחד לא יפריע לו.

מירי רגב: אני מבקשת שאף אחד, לא מימין, לא משמאל ולא מהמרכז, יפריע לבן-דהן.

מירי רגב: תודה.

אלי בן-דהן: - - אני חושב שאמרתי דברים מאד מאד ברורים.

אלי בן-דהן: כיוון שכך, אני ביקשתי מהרבנות הראשי לישראל להכיר במציאות הזאת שיש רבנים שמורים לשומעי לקחם הלכה לעלות להר הבית גם בניגוד לעמדה הכללית של הרבנות הראשית לישראל.

אלי בן-דהן: אני ביקשתי מהרבנים הראשיים לישראל להכיר במציאות הזאת, לא לראות בה כמציאות שבאה לקעקע את פסק הדין שלהם, שנאמר לכלל הציבור בישראל אלא להסכים שיש גם מציאות נוספת ש - -

מירי רגב: אוקי, אבל עזוב כרגע את הרבנות הראשית.

מירי רגב: אני שואלת שאלה פשוטה: יש כאלה שלא רוצים לעלות להר הבית ואנחנו מכבדים אותם, ויש כאלה שרוצים.

ג'מאל זחאלקה: מה, זה שטח הפקר?

ג'מאל זחאלקה: רוצה, לא רוצה?

ג'מאל זחאלקה: מה, זה תלוי בך?

ג'מאל זחאלקה: מה זה פה?

ג'מאל זחאלקה: זה מקום קדוש.

אלי בן-דהן: אולי אתה רוצה להיות רב - - אם אתה רוצה הסמכה לרבנות, ניתן לך גם.

אלי בן-דהן: תיבחן ותקבל גם אתה.

ג'מאל זחאלקה: אני רוצה - - - מה זה, תכנית כבקשתך פה?

משה זלמן פייגלין: חבר הכנסת זחאלקה, מדובר בין היהודים.

משה זלמן פייגלין: לא הקשבת.

ג'מאל זחאלקה: על חשבון הערבים.

ג'מאל זחאלקה: אתה נלחם את מלחמתה של הרבנות הראשית עכשיו אני מבין.

מירי רגב: פייגלין, אני מבקשת מכולם לתת לבן-דהן להציג את דבריו.

מירי רגב: תודה.

אלי בן-דהן: - - אני, כפי שאמרתי, ממתין לקבל את עמדת הרבנות הראשית לישראל, שבה אני מתכוון ומצפה שגם הרבנות הראשית לישראל תקבל את המציאות הקיימת היום שהולכת וגדלה, שיש רבנים שמורים לאנשים יחידים לעלות להר הבית לא כפסק הלכה לכלל ישראל, כי זה פסק הלכה שניתן על ידי הרבנות הראשית לישראל אבל יש ציבור יחידים שרבניהם מתירים זאת.

טלב אבו עראר: מה זה קשור לפסק הלכה?

טלב אבו עראר: אני לא מבין.

יצחק כהן: קשור, קשור.

טלב אבו עראר: מזה זה קשור?

שולי מועלם-רפאלי: כי העלייה להר הבית קשורה לזה.

מיכל רוזין: יש ריבונות אחת במדינת ישראל - ממשלת ישראל.

מירי רגב: מיכל, ככה את מנהלת דיונים אצלך בוועדה - -

מיכל רוזין: זאת שאלה - - -

שולי מועלם-רפאלי: לפי הריבונות הזאת אנחנו צריכים להיות על הר הבית.

מיכל רוזין: זאת שאלה.

שולי מועלם-רפאלי: לא, זאת לא שאלה.

שולי מועלם-רפאלי: יש ריבונות ישראלית על הר הבית.

מירי רגב: שולי.

שולי מועלם-רפאלי: זאת בדיוק הטעות שלך.

שולי מועלם-רפאלי: אין שאלה על ריבונות יהודית על הר הבית.

מיכל רוזין: - - -

מירי רגב: שולי, פעם ראשונה אני קוראת אותך לסדר, קוראת אותך לסדר פעם ראשונה ואותך פעם שנייה לסדר.

מירי רגב: בן-דהן, בבקשה.

אלי בן-דהן: אני רק רוצה להזכיר שלרבנים הראשיים לישראל יש פה מעמד, יש חוק הרבנות הראשית לישראל.

אלי בן-דהן: הרבנות הראשית לישראל תפקידה להורות הלכה לכל הגופים הציבוריים במדינת ישראל.

אלי בן-דהן: זה נוח או לא נוח, זה החוק שכנסת ישראל קיבלה, אז גם אם הוא לא נעים לכם - זה החוק.

אלי בן-דהן: כדאי לכם ללמוד אותו ולנהוג על פיו.

אלי בן-דהן: ולכן, אני, כסגן שר במשרד לשירותי דת, פונה לקבל את עמדת הרבנות הראשית, לקבל את הסכמתה להכיר במציאות.

מירי רגב: את זה הבנו.

עפו אגבאריה: ומה עמדת הממשלה?

עפו אגבאריה: מעניין.

עפו אגבאריה: בבקשה, אתה מייצג את הממשלה, אתה באת ממשרד ממשלתי אז תגיד מה עמדת הממשלה ולא רק מה עמדת הרבנות הראשית.

מירי רגב: יושב ראש ועדת האתיקה, אני שואלת אותך: אפשר לנהל ככה דיון?

יצחק כהן: לא.

מירי רגב: אני שואלת אותך כיושב ראש ועדת האתיקה, האם אפשר לנהל דיון שחברי כנסת לא מאפשרים לגורם ממשלתי לדבר.

יצחק כהן: לא, התשובה היא לא.

מירי רגב: יפה, תודה רבה לך.

מירי רגב: אני שמחה שאתה רואה את הדבר הזה.

יצחק כהן: אבל היו דברים יותר חמורים.

ג'מאל זחאלקה: יש לי עוד שאלה לכבוד יושב ראש ועדת האתיקה, אפשר לשאול?

מירי רגב: אני שמחה שאתה רואה את הדבר הזה.

מירי רגב: תודה רבה.

ג'מאל זחאלקה: כבוד יושב ראש ועדת האתיקה, האם מותר לקיים דיון שהוא הבערת אש?

ג'מאל זחאלקה: שכוונתו להבעיר אש.

יצחק כהן: מי המבעיר ומי המבער?

מירי רגב: בבקשה.

אלי בן-דהן: אנחנו, כפי שאמרתי, במקביל במשרד בוחנים את כל האפשרויות למצוא את הדרך של או תקנות או הצעת מחליטים.

אלי בן-דהן: יש כמה דרכים שאנחנו כרגע בוחנים, מהי הדרך הראויה והנכונה להביא את הדבר בהתאם לפסק הדין שנקבל מהרבנות הראשית לישראל - -

יצחק כהן: פסק הלכה.

אלי בן-דהן: פסק ההלכה, סליחה.

אלי בן-דהן: בהתאם לכך, אנחנו נציע הצעה שבה יוגדרו מתי ואיך ובאילו אופנים יוכל מי שעולה להר הבית - -

יצחק כהן: ואם פסק ההלכה יאסור?

מירי רגב: רק שניה.

מירי רגב: איציק, בבקשה תן לו רגע לדבר.

מירי רגב: אי אפשר ככה לנהל דיון.

אלי בן-דהן: דקה.

אלי בן-דהן: הנושא באמת טעון גם ככה.

אלי בן-דהן: - - וקיבל את עמדת הרבנות הראשית.

אלי בן-דהן: בהתאם לכך אנחנו נכין את הנוהל שמגבה את פסק ההלכה הזה של הרבנות הראשית.

מירי רגב: מאה אחוז.

ג'מאל זחאלקה: גברתי, אם אין הצעה אז אני מציע לסגור את הישיבה.

ג'מאל זחאלקה: סליחה, אין הצעה בכלל.

ג'מאל זחאלקה: אנחנו דנים על לא כלום פה.

ג'מאל זחאלקה: אני מציע לסגור את הישיבה.

ג'מאל זחאלקה: בשביל מה להמשיך?

מירי רגב: אני מודה לך על הדברים - -

אחמד טיבי: זה הכל?

ג'מאל זחאלקה: אין הצעה.

ג'מאל זחאלקה: על מה אנחנו דנים?

מירי רגב: אני קוראת לך לסדר בפעם השנייה.

ג'מאל זחאלקה: על מה אנחנו דנים?

ג'מאל זחאלקה: זאת שאלה.

ג'מאל זחאלקה: הוא אמר שאין הצעה אז אני מציע לסגור את הישיבה.

אחמד טיבי: הייתם יכולים לשלוח את זה בוואטס-אפ, במייל, את הדברים שלו.

אחמד טיבי: מה זה?

אחמד טיבי: אתם קיבצתם אותנו בשביל לשמוע את ההערה הזאת?

מירי רגב: אתה יכול ללכת.

אחמד טיבי: אין לו מה להגיד.

אחמד טיבי: זה רציני מה שהוא אמר?

אחמד טיבי: תראי, כל התקשורת באו ככה סתם?

מירי רגב: אתה דואג להם?

מוחמד ברכה: מה שהוא אמר מספיק מסוכן, חברים.

אחמד טיבי: לא, לא.

אחמד טיבי: זה פחות ממה שהודיעה הוועדה.

מוחמד ברכה: זה מספיק מסוכן אבל יושבת ראש הוועדה עושה את עבודתה בהצלחה והופכת את הוועדה לקרקס.

מוחמד ברכה: זה מצוין.

מירי רגב: אני מבינה ממה שאתה אומר שאתם מחכים להחלטת הרבנות.

מירי רגב: והיה והרבנות תחליט שהיא לא מאשרת פסק הלכה כזה, ויהודים בכל זאת הלכו ורוצים להתפלל בהר הבית.

מירי רגב: האם שר הדתות אמור לאפשר כשר דתות ולשכת ראש הממשלה, שאמורים לאפשר לכל אזרח במדינת ישראל להתפלל במקומות הקדושים לו.

מירי רגב: עזוב כרגע את הרבנות הראשית.

מירי רגב: האם אנחנו ואתה אמור על פי דין לאפשר שגם יהודים יוכלו להתפלל בהר הבית כמו שנוצרי ומוסלמי יכול להתפלל במקומות הקדושים לו?

דוד אזולאי: גברתי היושבת בראש, עד שאין פסיקה של הרבנות הראשית אי אפשר לעשות שום דבר.

מירי רגב: אני שואלת אותך שאלה.

קריאה: אפשר לשאול מה הקשר פה לרבנות?

קריאה: מה הסיבה?

מירי רגב: זאת בדיוק השאלה שאני שאלתי עכשיו.

אלי בן-דהן: אני אענה, רבותי: צריך לזכור שהרבנים הראשיים לישראל הם אלה שקובעים הלכות ציבור.

אלי בן-דהן: אני מאמין ומקווה שאפשר יהיה להגיע לאיזו שהיא נוסחה שגם הרבנות הראשית לישראל תסכים אתה.

אלי בן-דהן: - -

מירי רגב: זה מחדד וזה חשוב מה שהוא אומר.

אלי בן-דהן: - - אם מישהו מצפה שאני אלך בניגוד לעמדת הרבנים הראשיים לישראל, זה לא יהיה.

מירי רגב: אוקי.

מירי רגב: אז לפי מה שאני מבינה, בעצם - -

מוחמד ברכה: - - -

אלי בן-דהן: אתה רוצה ללמד אותי הלכות?

אלי בן-דהן: אני אשמח.

מוחמד ברכה: אני מוכן ללמד אותך.

מוחמד ברכה: הרב - - ילמד אותך.

אחמד טיבי: אתה קורא תיגר על פסיקתו של הרב עובדיה.

שולי מועלם-רפאלי: לא נכון.

שולי מועלם-רפאלי: הוא אמר שיש דיון חוזר.

מירי רגב: סליחה רגע, שולי.

מירי רגב: אני כבר מעבירה רשות דיבור לחברי הכנסת ולאזרחים.

מירי רגב: בגלל שהרב צריך ללכת והבטחתי לו שב-13:00 הוא הולך, אני רוצה רק להבין ממך האם הכיוון הוא בעצם שאתם תוכלו לבוא ולהציג לוועדת הפנים, לאחר החלטת הרבנות, מתוך כוונה בעצם לאפשר ליהודים שרוצים להתפלל בהר הבית אפשרות להתפלל בהר הבית.

אלי בן-דהן: כן.

מירי רגב: יפה.

מירי רגב: אז מה שאנחנו מבינים, וזה מאד חשוב.

מירי רגב: זו פעם ראשונה שסגן שר דתות אומר את זה באופן מלא וברור.

מירי רגב: מרגע שתהיה עמדה של רבנים דתיים, וזה הכיוון, שיהודים שרוצים להתפלל בהר הבית יוכלו לעלות ויותקנו תקנות מסוימות בענין הזה.

מירי רגב: אני מודה לך מאד כבוד סגן השר.

תמר זנדברג: סליחה רגע, גברתי היושבת ראש.

תמר זנדברג: זה לא הדיון הראשון שאת מקיימת בנושא.

תמר זנדברג: - -

מירי רגב: - - אברהים צרצור, בבקשה.

תמר זנדברג: סליחה רגע, גברתי היושבת ראש - -

מירי רגב: לא, את רשומה לדיון.

תמר זנדברג: לא, זאת רק שאלת הבהרה, זה לא - -

מירי רגב: לא, לא.

מירי רגב: שאלת הבהרה בזמן הדיון.

תמר זנדברג: לא, אבל אני רוצה שהשר יענה על זה.

תמר זנדברג: בדיונים הקודמים אמרו שהסיבה שיהודים לא עולים זה הערכות שב"כ.

תמר זנדברג: האם ההערכות האלה ירדו?

אברהים צרצור: אם סגן השר העז לעזוב את האולם אז אנחנו גם עוזבים את האולם.

מירי רגב: מאה אחוז.

ג'מאל זחאלקה: את עושה קרקס, את עושה הצגה לתקשורת.

מירי רגב: תודה רבה לך.

מירי רגב: אתה יכול - -

מוחמד ברכה: את תרשמי לפניך שמי שיבוא לחלל את מסגד אל-אקצה ימצא אותנו שם ולא כאן.

מירי רגב: מה , זה איום?

מוחמד ברכה: לא.

מירי רגב: אה, חשבתי שזה איום.

קריאות: - - - זכות השמירה על המקומות הקדושים.

שולי מועלם-רפאלי: מצוין.

שולי מועלם-רפאלי: אני מקווה שגם כשיבואו לחלל את הכותל אנחנו נמצא אותך שם.

שולי מועלם-רפאלי: גם כשיבואו לחלל את הכותל - -

מירי רגב: מאה אחוז.

מירי רגב: תודה רבה.

מירי רגב: סדרנים, מי שלא רוצה להיות בדיון נא לצאת.

מירי רגב: הבא בתור בזכות דיבור - -

אחמד טיבי: ברשותך, האינתיפאדה השנייה פרצה בגלל אל-אקצה, ובגללכם היא תפרוץ גם בגלל אל-אקצה.

מירי רגב: יפה, הנה האיומים - -

אחמד טיבי: אתם מאיימים.

אחמד טיבי: את מציתה אש, את פירומנית.

אחמד טיבי: את פירומנית.

אחמד טיבי: האינתיפאדה השלישית - - בגלל אל-אקצה.

אחמד טיבי: אתם חבורת - -

אורית סטרוק: אתה אומר את זה בתור חבר של יאסר ערפאת?

אורית סטרוק: אתה אומר את זה בתור חבר של יאסר ערפאת, טיבי?

אחמד טיבי: אני גאה להיות חבר שלו.

אחמד טיבי: אני גאה להיות חבר של יאסר ערפאת.

אחמד טיבי: הנעל שלו שווה עשרה כמוך.

30407: מי שמתנהג באלימות הוא שמחלל את מסגד אל-אקצה.

30407: מי שנוהג באלימות, הוא ש - -

מירי רגב: יהודה.

ג'מאל זחאלקה: אתה לא תיכנס לאל-אקצה.

ג'מאל זחאלקה: לא ניתן לכם.

ג'מאל זחאלקה: - -

שולי מועלם-רפאלי: הוא לא רוצה להיכנס למסגד אל-אקצה.

זבולון כלפה: - - -

אחמד טיבי: - - - למשטרה.

ג'מאל זחאלקה: אתה תשתוק - -

זבולון כלפה: אני לא אשתוק.

ג'מאל זחאלקה: תשתוק.

ג'מאל זחאלקה: תסתום את הפה.

ג'מאל זחאלקה: שחצן, מתנחל, כובש, - - פשיסט, גזען.

זבולון כלפה: ואתה מה?

זבולון כלפה: ברברי.

מירי רגב: סדרנים.

מירי רגב: סדרנים.

ג'מאל זחאלקה: מי אתה?

ג'מאל זחאלקה: מי אתה?

זבולון כלפה: תלמד, תלמד.

זבולון כלפה: תלמד לדבר.

משה זלמן פייגלין: עוד מילים, עוד מילים.

ג'מאל זחאלקה: מי אתה?

ג'מאל זחאלקה: תלמד לדבר.

ג'מאל זחאלקה: בושה וחרפה.

מירי רגב: זבולון.

מירי רגב: .. סדרנים.

טלב אבו עראר: - - -

זבולון כלפה: - - - מלפני שנולדתם.

זבולון כלפה: ממתי הדת שלכם התחילה שאתה מדבר בכלל?

טלב אבו עראר: - - -

זבולון כלפה: מה אתה אומר?

זבולון כלפה: מה אתה אומר?

קריאות: - - - הקרקס שלך לא מוצלח.

קריאה: לך לערב הסעודית.

טלב אבו עראר: חצופים.

טלב אבו עראר: זה מקום קדוש - -

אורית סטרוק: כשדוד המלך קנה את הר הבית אתם הייתם פראים במדבר.

מיכל רוזין: למה את יורדת לרמה הזאת?

מיכל רוזין: זה גזענות מה שאת אומרת, זה גזענות.

אורית סטרוק: כשדוד המלך קנה את הר הבית אתם הייתם פראים במדבר.

מיכל רוזין: זאת גזענות מה שאת אומרת ואת מורידה את הרמה של הדיון הזה.

קריאות: - - -

שולי מועלם-רפאלי: מיכל, היא מורידה את הרמה של הדיון?

שולי מועלם-רפאלי: כשאומרים "פירומנית" זה לא מוריד את הרמה של הדיון?

קריאות: - - -

ג'מאל זחאלקה: את מביישת את היהדות.

30407: היהודים גאים בה.

קריאות: - - -

אורית סטרוק: אין לכם שום זכות על הר הבית.

אורית סטרוק: שום זכות.

ג'מאל זחאלקה: אתה מבייש את היהדות.

ג'מאל זחאלקה: אתם פירומנים.

ג'מאל זחאלקה: - - -

מירי רגב: סדרנים, אתם לא עובדים היום.

מירי רגב: אני מבקשת להוציא את כל מי שלא רוצה להיות בדיון - -

אחמד טיבי: הם צריכים להוציא אותך, את מבעירה אש.

אחמד טיבי: את אישה לא אחראית, את מסוכנת לעצמך אבל גם לציבור.

אחמד טיבי: - -

אורית סטרוק: טיבי גם אתה.

אורית סטרוק: כשדוד המלך קנה את הר הבית גם את היית פרא במדבר.

אורית סטרוק: זה הכל.

אחמד טיבי: - - את מסכנת את הילדים שלך, לא רק את שלנו, גם את שלך.

אורית סטרוק: גם אתה טיבי.

אורית סטרוק: גם אתה.

אורית סטרוק: כשדוד המלך קנה את הר הבית אתם הייתם פראים במדבר.

אורית סטרוק: פראים במדבר, זה מה שהייתם.

אחמד טיבי: את סתם מתנחלת בזויה.

אחמד טיבי: את סתם מתנחלת בזויה על קרקע של אחרים.

אורית סטרוק: כשדוד המלך קנה את הר הבית אתם הייתם פראים במדבר.

אורית סטרוק: זה הכל.

אורית סטרוק: אין לכם שום זכות בהר הבית ואל תבלבל את המוח.

מיכל רוזין: תרשום לך גם את האמירות האלה.

מיכל רוזין: "פראים במדבר", גם זה לוועדת האתיקה.

אורית סטרוק: זו עובדה היסטורית, מיכל, לא יעזור.

אורית סטרוק: הם היו פראים במדבר.

מיכל רוזין: על עובדות היסטוריות יש ויכוח גדול - - אבל יש דברים שאת חושבת שהן עובדות היסטוריות אבל הן לא כתובות בהיסטוריה.

מיכל רוזין: - - - תלוי איך מספרים את ההיסטוריה.

מיכל רוזין: גם המוצא שלנו לא מהקוף לפי ההיסטוריה שלך.

אורית סטרוק: נכון.

מיכל רוזין: נכון, מה לעשות?

מיכל רוזין: אבל העובדות המדעיות מציגות אחרת.

מירי רגב: חברים, אנחנו חוזרים לדיון.

מירי רגב: לצערי, חברי הכנסת הערבים, יושב ראש ועדת האתיקה, החליטו לעזוב את המקום משום שבן-דהן בעצם אמר את מה שהוא אמר.

מירי רגב: - -

מיכל רוזין: - - -

מירי רגב: - - אני מבקשת גם ונעביר תלונה מסודרת לוועדת האתיקה על אמירות של חברי כנסת ערבים כנגד המדינה.

מירי רגב: זה דבר שלא ייעשה ולא יהיה מקובל, ולא יאיימו עלינו באינתיפאדה כזאת או אחרת.

מירי רגב: אנחנו נמשיך לקיים את הדיון הזה.

מירי רגב: הדיון הזה יהיה כמובן מרגע שיהיו כאן תקנות.

מירי רגב: ראשונת הדוברים, שולי מועלם.

מירי רגב: לאחר מכן, יהודה גליק וחבר הכנסת דוד אזולאי.

מירי רגב: בבקשה, שולי מועלם.

שולי מועלם-רפאלי: גברתי היושבת ראש, אני חושבת שמה שהיה פה הרגע זה בדיוק דוגמה מדהימה למה שקורה בכל פעם שאנחנו מנסים להתקדם בעניינים שנוגעים להר הבית.

שולי מועלם-רפאלי: אני בצער גדול חושבת שהרבנים הראשיים, שאנוכי קטנה מהם מאד, קיבלו בזמנו את האמירה הבעייתית מאד, היהדות היא רבת פנים.

שולי מועלם-רפאלי: יש פסיקת הלכה של רבנים גדולים - -

דוד אזולאי: את מערערת על פסק דין של הרבנים הראשיים?

יצחק כהן: הרב עובדיה פסק שאסור והרב אלישיב פסק שאסור.

שולי מועלם-רפאלי: קטונתי מול הרב עובדיה ועוד יותר מול הרב אלישיב - -

יצחק כהן: את רפורמית.

יצחק כהן: מה את אומרת עכשיו?

שולי מועלם-רפאלי: כמובן.

יצחק כהן: מה את אומרת?

יצחק כהן: ההלכה לא מתאימה לי, אני אעשה משהו אחר.

שולי מועלם-רפאלי: אני אומרת - -

אורית סטרוק: אל תיסחף, באמת, אל תיסחפו.

יצחק כהן: מה זה?

יצחק כהן: בושה איך שאתם מדברים.

יצחק כהן: יש פסק הלכה שאוסר.

שולי מועלם-רפאלי: זה בושה וחרפה - -

יצחק כהן: מה בושה?

יצחק כהן: בושה מה שאת אומרת.

שולי מועלם-רפאלי: - - שממקום פוליטי אתה אומר לי "רפורמית"- -

יצחק כהן: איזה פוליטי?

יצחק כהן: אני מביע אומר - -

שולי מועלם-רפאלי: אתה פשוט צריך להתבייש - -

יצחק כהן: תתביישי לך את - -

שולי מועלם-רפאלי: - - שאתה לא מקבל את העמדות של הרבנים שלי, אתה לא יכול לכנות אותי "רפורמית" - -

יצחק כהן: סליחה, יש הלכה אחת.

יצחק כהן: הלכה אחת יש ואין אלף הלכות.

יצחק כהן: זה גם מה שהם אומרים, יש גם רבנים שפוסקים אחרת.

שולי מועלם-רפאלי: - - סליחה, סליחה, הרב דב ליאור פוסק שאפשר לעלות להר הבית ואתה לא תקרא לי רפורמית - -

יצחק כהן: הוא לא פוסק.

קריאה: חייבים לעלות.

שולי מועלם-רפאלי: סליחה, את טועה.

שולי מועלם-רפאלי: מה זה הדבר הזה?

מירי רגב: איציק, אתה רשום לזכות דיבור.

שולי מועלם-רפאלי: - - אני חושבת שאנחנו כבר עברנו את השלב הזה, גברתי היושבת ראש.

יצחק כהן: איפה שנוח להם הם יקבלו את ההלכה, איפה שלא נוח להם - -

שולי מועלם-רפאלי: ברור.

שולי מועלם-רפאלי: גם כשלך היה נוח לשבת בממשלה ששחררה מחבלים וגרמה לרצח - -

יצחק כהן: כן, כן, כן, אתם משחררים מחבלים.

יצחק כהן: אתם משחררים מחבלים.

יצחק כהן: לא, לא.

יצחק כהן: אתם משחררים מחבלים - -

שולי מועלם-רפאלי: זאת בושה וחרפה.

יצחק כהן: תתביישי לך את.

יצחק כהן: את רוצה להטיף לי מוסר?

אורי מקלב: הפסיקה של הרב דב ליאור מלפני שבוע נגד ההצבעה שלכם, איך אתם הצבעתם - - את בכלל - -

יצחק כהן: - - -

שולי מועלם-רפאלי: בשבילך הוא הרב דב ליאור ולא דב ליאור.

אורי מקלב: הרב דב ליאור ביקש מכם להצביע נגד פתיחת אזור - - לפני שבוע.

יצחק כהן: הרב הגאון דב ליאור.

אורי מקלב: מי מזלזל ברב דב ליאור?

שולי מועלם-רפאלי: אני רוצה לסיים את הדברים שלי.

מירי רגב: אז בבקשה בשקט ובלי להתייחס לאחרים.

שולי מועלם-רפאלי: אני רוצה לסיים את הדברים שלי, בלי להיות מכונה בשם "רפורמית" כשזה לא נוח לשמוע.

שולי מועלם-רפאלי: אני חושבת שעברנו כבר את הדיון אם ליהודים יש זכות לעלות להר הבית ולהתפלל שם.

שולי מועלם-רפאלי: אני חושבת שכל מי שיושב סביב השולחן הזה מבין שהזכות הזאת קיימת בבסיס ההבנה שהר הבית הוא מקום קדוש לעולם היהודי - -

דוד אזולאי: יש לך שרים בממשלה, שיפעלו בענין.

מירי רגב: דוד בקשה.

דוד אזולאי: הם שותפים, שיפעלו.

דוד אזולאי: למה הם זורקים הכל לוועדה?

דוד אזולאי: תסבירי לי.

שולי מועלם-רפאלי: - - אני חושבת שסגן השר אמר פה דברים ברורים - -

דוד אזולאי: לא שמעתי שהוא אמר דברים ברורים.

יצחק כהן: אם ההלכה תתאים לו בסדר, ואם לא תתאים לו הוא יבקש שישנו אותה.

מירי רגב: אתם נרשמתם לדבר, אז בבקשה.

שולי מועלם-רפאלי: - - אני חושבת שיש לנו חובה גם לעקוב אחרי התקנת התקנות האלה, שיאפשרו ליהודים להתפלל בהר הבית.

שולי מועלם-רפאלי: - -

מירי רגב: בסדר גמור.

מירי רגב: את זה אני אסכם.

שולי מועלם-רפאלי: - - ובעיקר אני חושבת שיש לנו חובה לדבר על הריבונות של יהודים בהר הבית.

שולי מועלם-רפאלי: והדבר אחרון שאני רוצה להגיד זה שאני מבקשת שוב את מה שאני מבקשת כל דיון, שהמשטרה לא תדבר על מבקרים יהודים בהר אלא תאפשר ליהודים, שהמקום הזה קדוש להם, לעשות שם את מה שאנחנו מבקשים לעשות.

שולי מועלם-רפאלי: לעלות, עד שיותר לנו להתפלל, עד שיתאפשר להתפלל, שיתאפר לעלות.

שולי מועלם-רפאלי: ומהרגע שיתאפשר להתפלל, אני מבקשת שהמשטרה תגן על הזכות שלי לעלות ולהתפלל בהר הבית.

מירי רגב: תודה רבה לך.

מירי רגב: חבר הכנסת - -

אורי מקלב: הרב דב ליאור פסק על נשות הכותל.

אורי מקלב: מה הוא פסק על זה - - תומכת בהם - -

יצחק כהן: אני אקריא לך את זה.

מירי רגב: דוד אזולאי, בבקשה.

מירי רגב: לאחר מכן, יהודה.

מירי רגב: חברים, אתה רוצה לדבר?

יצחק כהן: אני אחרי אזולאי.

מירי רגב: לא, אתה לא אחריו.

מירי רגב: אחריו יהודה.

יצחק כהן: מה שתגידי.

דוד אזולאי: גברתי היושבת בראש, אני רוצה להביע קודם כל את מחאתי כאן על התנהגות בוטה של חברי כנסת שבאו להשתלט כאן על הישיבה ולא לאפשר דיון הולם למרות שאני מביע את דעתי ואומר מראש: אני מקבל את פסק ההלכה של הרבנים הראשיים לישראל כל עוד הוא לא שונה.

דוד אזולאי: כל עוד והדבר הזה לא שונה, אני, לפחות, מחויב לפסק ההלכה הזה.

דוד אזולאי: יחד עם זה, אני פונה לחבריי, אתם שותפים בקואליציה.

דוד אזולאי: אתם שולטים עם רוב מוחלט, יש לכם ממשלה שלכם.

דוד אזולאי: מה שהיא רצתה עד היום, היא עשתה.

דוד אזולאי: למה הנושא הזה, שהוא כל כך רגיש, למה הוא צריך לבוא לשולחנה של ועדת הפנים?

דוד אזולאי: עם כל הכבוד, יוזמה ברוכה של יושבת ראש הוועדה, וזה עדין לא מחייב אף אחד.

דוד אזולאי: ופה הייתי מצפה מהשרים שלכם לא לעמוד מן הצד ביציע.

דוד אזולאי: לבוא לממשלה ולהגיש הצעת מחליטים, והם יודעים לעשות את זה, ולקבל החלטה בממשלה.

דוד אזולאי: זה לא יקרה כי זה תפוח אדמה לוהט שרוצים להעביר אותו לרמה יותר נמוכה.

דוד אזולאי: אני חושב שבענין הזה אנחנו טועים.

דוד אזולאי: דבר נוסף שאני רוצה להגיד, גברתי היושבת ראש.

דוד אזולאי: אני שמעתי כאן את הדברים של סגן השר.

דוד אזולאי: סגן השר בעצם, מה שהוא אמר זה שהוא ממתין להחלטה של הרבנים הראשיים.

דוד אזולאי: אם הוא מחכה להחלטה של הרבנים הראשיים, יכול להיות שהדיון הזה מלכתחילה הוא דיון עקר.

דוד אזולאי: אם אין כרגע מה לעשות והוא מחכה להחלטה שלהם - -

מירי רגב: תכף אני אגיד לך למה הוא לא עקר, כי העמדה שלו היא שונה.

מירי רגב: העמדה שלו מדברת על זה שכן נכון לתת ליהודים לעלות להר הבית, ותכף אני אדבר על זה.

יצחק כהן: אבל הוא לא כפוף - -

דוד אזולאי: רגע, סליחה.

דוד אזולאי: אם זה נכון שיש לו דעה שונה, בבקשה, בשביל זה הוא בממשלה.

דוד אזולאי: שיביא החלטה, יביא אותה ואנחנו נצטרך להעביר אותה או כחקיקה או כתקנה, אבל זה לא המקום.

דוד אזולאי: יחד עם זה, אני רוצה להגיד לך שיושבים פה חברים ותיקים בוועדה הזאת.

דוד אזולאי: אני אומר לך שהתנהלות כזאת של חברי כנסת, שמלכתחילה באו לכאן כדי לפוצץ את הדיון הזה - -

מירי רגב: זה היה ברור.

דוד אזולאי: - - וחבל שכך.

דוד אזולאי: הדברים בוודאי לא היו צריכים להיאמר מפני שהיו פה פגיעות אישיות בחברי כנסת.

דוד אזולאי: אני מבקש, בענין הזה אסור לעבור לסדר היום מאחר והדבר הזה יקרה ומחר לא תוכלי לקיים כאן שום דיון.

דוד אזולאי: תודה.

מירי רגב: אנחנו נעביר תלונה לוועדת האתיקה.

מירי רגב: תודה רבה לך.

מירי רגב: יהודה גליק, בבקשה בקיצור.

מירי רגב: לאחר מכן חבר הכנסת איציק כהן ולאחריו פייגלין.

מירי רגב: בבקשה.

30407: באמת תודה רבה לך, חבר הכנסת אזולאי, כי באמת החזרת בשבילי את כבוד הכנסת כי הכנסת זה מדינת ישראל ובשיח ציבורי, כמו שראיתי פה, חסר תרבות, זה פגע בי כאזרח ותודה רבה שהחזרתם לי - -

דוד אזולאי: זה לא קורה פה כל הזמן, רק שתדע.

דוד אזולאי: לשמחתנו הרבה.

מירי רגב: זה קרה פה כבר בשלושה דיונים, אני חייבת להגיד לך.

מירי רגב: זה אותם אנשים.

מירי רגב: זה שילוב ח"כים ערבים ומר"צ, וזה פשוט מכוער.

משה זלמן פייגלין: אז צריך לטפל בזה, גברתי.

מירי רגב: כן, אני אטפל בזה.

מירי רגב: אני אשלח מכתב ליושב ראש הכנסת, ואני שמחה שבדיון הזה נכח יושב ראש ועדת האתיקה שקיבל תלונה עלי, למה הוצאתי אנשים מדיון, בגלל שהם התנהגו בצורה כזאת פעם ראשונה, פעם שנייה, פעם שלישית ולא נתנו לדבר אז הוצאתי אותם מהדיון.

מירי רגב: יש גבול עד כמה הכנסת מוכנה.

מירי רגב: .. להבא, אפשר לעשות דיונים סגורים לחברי כנסת, אם זה מה שהם רוצים אבל לא זאת הכוונה, אנשים צריכים לדבר אבל יש היגיון בדרך שבה הם מדברים.

מירי רגב: בבקשה, יהודה.

30407: רציתי לומר שני משפטים: משפט אחד, לגבי מה שקרה בחג סוכות בהר הבית.

30407: היה פה דיון לפני חג סוכות והיתה פה התחייבות של המשטרה, שהר הבית יהיה פתוח לכל היהודים שישאפו לכך.

30407: אז ראשית, אני רוצה לומר שהדבר הכי חמור שקרה בחג סוכות היה ביום שיהודים לא היו שם ושוב, זה פגיעה לא בשוטרים של אבי ביטון, לא בשוטרים של יוסי פריינטה אלא בשוטרים של מדינת ישראל.

30407: מאות ערבים היו סגורים במה שהם קוראים מסגד אל-אקצה ובעיניי, לפי התמונות, זה היה נראה כמו חדר מלחמה לכל דבר.

30407: הם סקלו את שוטרי ישראל, את השוטרים שלי, של מדינת ישראל, באבנים, בסלעים, בברזלים, בכל מה שרק אפשר - -

קריאה: בכיסאות.

30407: - - בכיסאות.

30407: ובעיניי, אני אומר לכם חברים, זה הדבר הכי חמור שקרה בחג הסוכות.

30407: המשטרה, לצערי, לפחות לפי מה שדווח בתקשורת, קיבלה הוראה שלא נכנסים למקום.

30407: אני לא מבין למה.

30407: - -

מירי רגב: אוקי, זה לא הדיון.

מירי רגב: הלאה.

30407: נקודה שנייה – היתה פה התחייבות שיהודים שעולים להר הבית משתדלים מעל ומעבר להיות שותפים ולשתף את המשטרה ולתאם כל דבר עם המשטרה.

30407: בין השאר, היה תיאום של עליה של ילדים להר הבית.

30407: התיאום תואם עם משטרת ישראל במשרדו של מר ביטון בתפקידו הקודם עוד, חודשיים לפני סוכות.

30407: היה סיכום ברור עם תאריך ברור והובטח שהכל יעבור בשלום.

30407: חברת הכנסת שולי מועלם העלתה את הנושא הזה בדיון הקודם ואמרה שהולכים לבוא.

30407: יום לפני כן ביררנו שהכל להיות בסדר ואמרו שכן, הכל הולך בסדר.

30407: מאתיים ילדים, שיצאו חלקם מרמת הגולן בשלוש בבוקר, באו לשם ומצאו שער סגור.

30407: הטיעון שנאמר לנו: יש היום צעדת ירושלים, אין לנו מספיק כוחות.

30407: - -

מירי רגב: לא, יהודה, אנחנו לא מדברים על נושא ספציפי.

מירי רגב: תעלה את זה בצורה כתובה, אני אעביר את זה להתייחסות משטרת ישראל - -

דוד אזולאי: זה לא המשטרה, זה השר לביטחון פנים.

מירי רגב: - - והשר לביטחון פנים.

מירי רגב: כרגע אנחנו מדברים על הענין שהיה כאן.

דוד אזולאי: הוא קבע את זה, לא המשטרה.

30407: היה דיון פה על מדיניות.

מירי רגב: יהודה, תמשיך בבקשה.

30407: עכשיו, לעצם הענין.

30407: אני באמת גם מכבד את הרבנות הראשית לישראל במדינת ישראל.

30407: מדינת ישראל היא מדינה יהודית ודמוקרטית.

30407: אנחנו מחויבים כולנו לבג"ץ.

30407: בג"ץ קבע עשרות פעמים - -

יצחק כהן: לבג"ץ או להלכה?

30407: - - אנחנו, במדינת ישראל מחויבים גם לבג"ץ - -

יצחק כהן: מה עם ההלכה?

30407: - - אנחנו מחויבים גם להלכה.

30407: אגב, אני שמח להיות תלמידו של הרמב"ם הרפורמי.

מירי רגב: יהודה.

30407: - - בכל אופן, - - -

מירי רגב: יהודה, אתה רוצה לענות היום?

יצחק כהן: תרמסו את ההלכה.

30407: - - מדינת ישראל, כמדינה יהודית ודמוקרטית.

30407: לצערנו, בהר הבית מדינת ישראל היא לא יהודית ולא דמוקרטית.

30407: היא לא יהודית, כי היא לא מאפשרת ליהודים להתפלל באופן פומבי וציבורי, והיא לא דמוקרטית מכיוון שיש שם אפליה בוטה מדי יום בין פגיעה בזכויות אדם של היהודים, יהודים דתיים.

30407: באה קבוצה של 15 חבר'ה, אומרים להם הדתיים: תורידו בבקשה כיפות והחילונים יכולים להיכנס, ושמעתי את זה במו אזני וכדומה.

30407: הדברים האלה הם דברים נוראיים שקורים בלב מדינת ישראל.

מירי רגב: משפט אחרון.

30407: משפט אחרון קשור לדיון הזה, אני עונה גם על שאלות שנשאלו פה:

30407: אני וכל חבריי לא הכנו למשרד הדתות שום נייר ולכן, יהיה מקובל עלינו דבר מאד פשוט, זאת העמדה שלנו: כל מי שנוהג באלימות במקום הקדוש הזה הוא מחלל את המקום, ולא משנה אם הוא יהודי, מוסלמי או נוצרי וצריך להעיף אותו משם.

מירי רגב: זה ברור לכולם.

מירי רגב: נכון.

30407: - - וכל מי שרוצה לכבד את המקום הזה, צריך לאפשר לו תפילה באופן שבו הוא מכבד ולא פוגע באף אחד אחר.

מירי רגב: מאה אחוז.

מירי רגב: תודה רבה.

מירי רגב: איציק כהן, בבקשה.

יצחק כהן: גברתי, תודה רבה.

יצחק כהן: אחד מ-13 העיקרים של הרמב"ם, שהתורה לא משתנה.

יצחק כהן: אין דבר כזה שגדולי הדור ובראשם המר"ן הרב עובדיה יוסף, זכרו צדיק וקדוש לברכה, פסק שאסור לעלות להר הבית אז אסור לעלות להר הבית והתשובה מפורטת ב"יביע אומר".

יצחק כהן: מי שרוצה לקרוא - -

דוד אזולאי: וגם כל הרבנים הראשיים.

יצחק כהן: - - וכל הרבנים הראשיים פסקו אחרי וגם הרב אלישיב.

30407: יש מחלוקות.

קריאות: הרב גורן, הרב אליהו - -

יצחק כהן: סליחה, אם אני ארצה לשאול שאלות בהלכה אני אפתח את "יביע אומר", אני לא אמור לשאול אותך.

קריאה: תשאל את הרמב"ם.

יצחק כהן: הרב עובדיה יוסף פסק שאסור לעלות להר הבית.

יצחק כהן: נקודה.

יצחק כהן: זה לא דבר שבמחלוקת.

יצחק כהן: הרב אלישיב, עליו השלום, פסק שאסור.

מירי רגב: סליחה רגע, זה רק מה שחסר לי עכשיו, להתחיל להתעסק בפסקי דין של - -

יצחק כהן: - - הרבנות הראשית לדורותיה פוסקת שאסור לעלות להר הבית.

יצחק כהן: לא נוח לך הפסיקה הזאת, אתם רוצים לשנות אותה?

יצחק כהן: אני לא מבין.

יצחק כהן: אתם רוצים לשנות את הפסיקה?

משה זלמן פייגלין: בוודאי.

יצחק כהן: לא, אי אפשר.

יצחק כהן: עד כאן.

קריאות: - - -

יצחק כהן: עד כאן.

יצחק כהן: גברתי, פסק ההלכה הוא ברור.

יצחק כהן: אני גם התפלאתי לשמוע את סגן השר, שהוא מצפה שהרבנות תשנה את ההלכה.

יצחק כהן: היא לא תשתנה, הלכה היא הלכה וזה מה שיוסק.

יצחק כהן: אני מבקש לא לנסות במקומות שנוח...

מירי רגב: תודה רבה לך.

מירי רגב: עורך דין ממרכז מוסאוא.

מירי רגב: בבקשה, תציג את עצמך.

נדאל עותמאן: אני ממרכז מוסאוא לזכויות האזרחים הערבים בישראל.

נדאל עותמאן: בהמשך לדבריו של חבר הכנסת שדיבר על פסק ההלכה, אני לא מומחה לענייני הלכות - -

מירי רגב: גם אני לא.

נדאל עותמאן: - - ולכן, אני אומר שנציגי ציבור, חברי כנסת, שרים, שמסכנים את הציבור שלהם ויש כאן פרקטיקה מסוימת.

נדאל עותמאן: שר חינוך במדינת ישראל שסיים, מהממשלה הקודמת, שהחליט לאפשר לתלמידים להגיע לסיורים בחברון, כשהוא יודע שהדבר מסכן את החיים שלהם, שהם נאלצים להגיע לסיורים - -

מירי רגב: מזל שבתל-אביב אנחנו יכולים לעשות סיורים.

מירי רגב: שם זה לא מסכן את החיים.

אורית סטרוק: אני שמחה שאתה דואג לתלמידי - -

נדאל עותמאן: אני כן דואג.

מירי רגב: בא תתייחס בבקשה לסוגיית הרפורמה.

אורית סטרוק: מרגש.

אורית סטרוק: זה מאד מרגש.

נדאל עותמאן: גברתי, אני מנהל המטה - -

אורית סטרוק: אני הולכת כל יום בחברון למערת המכפלה, כל בוקר, וזה לא מסכן את החיים שלי.

מירי רגב: בבקשה, תתייחס לא לחברון, פה אנחנו מתייחסים לרפורמה.

נדאל עותמאן: אולי תאפשרו לי לדבר?

נדאל עותמאן: אני גם בתפקידי מנהל המטה למאבק בגזענות בישראל, גם גזענות נגד אתיופים, נגד מזרחים ונגד כל הקהילות בארץ.

קריאות: גם נגד יהודים?

נדאל עותמאן: בטח, בהחלט.

נדאל עותמאן: אני בא ואומר דבר כזה: בן אדם פרטי שמסכן את חיי הילדים שלו, מוציאים ממנו את הילדים, לוקחים ממנו את הילדים.

נדאל עותמאן: יש כאן אנשי ציבור שמבעירים את האש בארץ הזאת.

נדאל עותמאן: יש אנשי ציבור שמסכנים את הילדים שלהם.

נדאל עותמאן: עזבו את הערבים, שילכו לעזאזל.

נדאל עותמאן: עזבו את הערבים - -

מירי רגב: זה לא אנחנו אמרנו, זה אתה אמרת.

נדאל עותמאן: גברתי - -

אורי מקלב: היא מבקשת שתחזור עוד פעם על זה.

אורי מקלב: אתה יכול לחזור על זה עוד פעם?

מירי רגב: לא, לא.

מירי רגב: חבר'ה מספיק.

מירי רגב: סליחה, משפט אחרון.

נדאל עותמאן: גברתי, אתם מסכנים את הציבור שלכם, עזבו את האחרים.

נדאל עותמאן: בואו גם ניתן ביטחון לילדים, לכולם, ליהודים כערבים.

נדאל עותמאן: למה מביאים דיון כזה כשעדין אין החלטות על זה?

נדאל עותמאן: רק להבעיר את השטח?

מירי רגב: מאה אחוז.

מירי רגב: תודה רבה לך שאתה דואג לילדים של כולנו ומצטרף אלינו בענין הזה.

מירי רגב: חבר הכנסת פייגלין, בבקשה ולאחר מכן, חבר הכנסת אורי מקלב.

מירי רגב: ברוך רופא חולים.

משה זלמן פייגלין: תודה גברתי.

משה זלמן פייגלין: לפני כחצי שעה השתתפתי בדיון בנשיאות הכנסת ואישרנו לדיון מהיר את נושא ה"פרוטקשן" שהוא רעה חולה בישראל.

משה זלמן פייגלין: דמי חסות, דמי גביה וכדומה.

משה זלמן פייגלין: יש כאן תופעה דומה.

משה זלמן פייגלין: הטרוריסטים הגדולים ביותר, לדוגמה: יש כאן יועצו של ערפאת, רוצח היהודים הגדול ביותר מאז מלחמת העולם השנייה, להזכיר אולי לחלק מהנוכחים.

משה זלמן פייגלין: אדם שמזדהה עם השהידים וכולי וכולי, מזהיר מפני פירומנים שיושבים כאן בוועדה.

משה זלמן פייגלין: כל מיני אנשים שכל מה שחשוב להם זה בריאותם של ילדי ישראל בחברון ולא שום דבר אחר.

משה זלמן פייגלין: רבותי, יש כאן מי שמזהה את עצמו כרודף שלום וכל מה שחשוב לו זה שלומם של אזרחי ישראל ובעצם מטיל טרור.

משה זלמן פייגלין: מה שראינו כאן זה להטיל טרור על הוועדה, להטיל טרור על הכנסת על ידי אנשים שכל מהותם היא אלימה.

משה זלמן פייגלין: אז בואו נבין קודם כל מי כאן הטובים ומי כאן הרעים.

משה זלמן פייגלין: מי חפץ בשלום ומי חפץ במלחמה.

משה זלמן פייגלין: מי מדליק אש.

משה זלמן פייגלין: ראינו כאן עכשיו מי מדליק אש ומי חפץ בהסדרים צודקים ומוסריים ונכונים.

משה זלמן פייגלין: עכשיו, לעצם הענין – שתי נקודות שגם מתערבבות זו בזו: הנקודה הלאומית והנקודה ההלכתית.

משה זלמן פייגלין: מבחינה לאומית, אני לא צריך לפרט.

משה זלמן פייגלין: חברי הכנסת הערבים הסבירו לנו בדיוק במה מדובר.

משה זלמן פייגלין: מדובר כאן במלחמה לא על הלכה אלא על ריבונות.

משה זלמן פייגלין: הם מבינים זאת היטב, לכן הם היו כאן, לכן הם מטילים את הטרור שלהם על הוועדה וימשיכו להטיל את הטרור שלהם על הוועדה ועל הכנסת אם לא נעשה לדבר הזה סוף.

משה זלמן פייגלין: מבחינה הלכתית אני רוצה לומר דבר מאד מאד פשוט: הזכיר כאן חבר הכנסת איציק כהן את הרמב"ם, "הנשר הגדול".

משה זלמן פייגלין: ובכן, הרמב"ם, "הנשר הגדול" עלה להר הבית, ואת יום עלייתו להר הבית הפך ליום חג שהוא חגג עד יום מותו.

משה זלמן פייגלין: אין מניעה הלכתית לעלות להר הבית.

משה זלמן פייגלין: יש חשש של פוסקי הדור הקודם, שאם יעלו אנשים שאינם מבינים בהלכה להר הבית אזי הם עלולים לחצות גבולות שאסורים ושמותרים וכולי, ולכן, באופן גורף קבעה הרבנות אז את מה שקבעה, מתוך הנחה שהריבונות בהר הבית תישמר על ידי צה"ל ועל ידי מדינת ישראל.

משה זלמן פייגלין: בפועל קרה דבר הפוך, רבותי.

משה זלמן פייגלין: מה שקרה בפועל זה שמכיוון שיהודים דתיים אכן לא עלו, הריבונות בהר אבדה.

משה זלמן פייגלין: לכן אנחנו נמצאים במציאות אחרת, ולהסתמך על פסקי לא הלכה אלא פסקים שנועדו בעצם לייצר מניעה.

משה זלמן פייגלין: מבחינת ההלכה הר הבית, שליש ממצוות התורה ניתנות להתקיים אך ורק בהר הבית, כולל חלקן בימינו עוד כשאין בית מקדש והם מחויבים לקיים אותם.

משה זלמן פייגלין: איך אפשר לומר - -

מירי רגב: משפט אחרון פייגלין.

משה זלמן פייגלין: לכן, אני מציע להפריד בין הדברים.

משה זלמן פייגלין: הנשוא הדתי, כבודו במקומו מונח.

משה זלמן פייגלין: הנושא שבאמת אנחנו דנים פה, גברתי, הוא נושא לאומי, ואני מסכים בהחלט עם הדברים שנאמרו קודם לכן, שהנושא הזה צריך להידון על ידי הממשלה, לא לחמוק מאחריות ולא רק לגלגל אותו לוועדה.

מירי רגב: מאה אחוז, תודה רבה לך.

מירי רגב: חבר הכנסת אורי מקלב ולאחר מכן חברת הכנסת אורית סטרוק.

אורי מקלב: תודה רבה לך גברתי היושבת בראש.

אורי מקלב: אני מראש לא חשבתי לדבר בנושא הזה, אמנם להשתתף בו אבל לא לדבר בו.

אורי מקלב: אבל כדי שזה לא יראה שיש ערבים מצד אחד ויהודים מצד אחד, דהיינו, הערבים מתנגדים לעליית יהודים להר הבית והיהודים כולם תומכים, אני כן מבקש את רשות הדיבור להצטרף גם לחבריי שדיברו קודם, שאנחנו מתנגדים לעליה להר הבית - -

משה זלמן פייגלין: הלכתית.

קריאה: רק ליהודים או גם לערבים.

אורי מקלב: רק ליהודים.

אורי מקלב: מי ששומר הלכה.

מירי רגב: פועה, עוזב.

קריאות: - - -

אורי מקלב: אני לא מוכן לקבל לא פרשנות ולא הסבר בפסק ההלכה למה ניתן פסק ההלכה הזה, רק כדי שימנו ושלא יחללו וממילא הפסק הזה ניתן - - פסק הלכה זה פסק הלכה, הוא 100 אחוז פסק הלכה.

אורי מקלב: 99 פסק הלכה זה עיוות, זה שקר.

אורי מקלב: פסק הלכה הוא 100 אחוז ולא יכול להיות 99 או 98.

קריאה: אתה מקבל את כל פסקי ההלכה?

מירי רגב: אתה רשום לדיבור.

אורי מקלב: לכן, אני רוצה להגיד שלא רק שחלק מהיהודים אלא רוב היהודים הדתיים בארץ, כל אלה שמתפללים, שמהותם זה תפילה ועליהם אתם מבקשים שיוכלו להתפלל מקבלים את פסק ההלכה הרווח כבר במשך עשרות שנים, 47 שנים מאז שהכותל והר הבית בידי שלטון ישראלי נגד עליה להר הבית.

אורי מקלב: לכן, מה שעושים פה זה בעצם התססה לא בגלל זה אלא בגלל שזה מחלל את המקום.

אורי מקלב: מחללים את המקום מבחינת ההלכה היהודית, מחללים את המקום בעליה להר הבית, כשיהודים עולים להר הבית ולכן, לא פלא שזה גם מתסיס אחרים בגלל שאם ההלכה היתה אחרת אז גם לא היו רואים את זה כהתססה.

אורי מקלב: לכן, למה קראו לכאן ולמה אמר חבר הכנסת יצחק כהן "רפורמים"?

אורי מקלב: בגלל שמי שעושה רפורמה בהלכה, זה נקרא רפורמה.

אורי מקלב: רפורמה זה לא משנה אם זה אישה שבאה להתפלל בכותל ולשנות את סדרי התפילה, כולכם קוראים לזה רפורמה ואתם נגד זה, שינוי סדרי התפילה, בגלל שככה מקובל וכך ההלכה אומרת ואותו דבר גם להגיד עליה להר הבית, זה כן רפורמה בהלכה.

אורי מקלב: ולכן, לא צריך להיות רפורמים - -

משה זלמן פייגלין: אז הרמב"ם עשה רפורמה.

30407: - - - בדיוק כמו כל היהודים שעלו לארץ.

30407: - - רוב מוחלט.

מירי רגב: יהודה בבקשה, אל תתעייף, אתה בצום, תשתה מים.

מירי רגב: משפט סיכום.

אורי מקלב: להביא את הפסיקה של הרב דב ליאור, שאני לא מכיר אותה, ואני מכיר כן - -

מירי רגב: לא, לא.

מירי רגב: אל תביאו לנו עכשיו פסיקות.

מירי רגב: תגיד מה עמדתך בענין הסוגיה של עליית יהודים להר הבית.

אורי מקלב: עמדתי נובעת מתוך פסקי ההלכה, בסדר?

מירי רגב: מאה אחוז.

מירי רגב: יפה מאד.

אורי מקלב: אז אני אגיד מה שאני חושב בענין הזה: לכן, פסק ההלכה שניתן רק בשבועיים האחרונים להצביע ולפעול נגד פתיחת אזור רישום נישואין ולא הצבעתם כמו הרב דב ליאור והצבעתם נגד הרב דב ליאור.

אורי מקלב: ככה אתם עושים בחוק הזה ובעוד חוקים.

אורי מקלב: לכן, להביא את הפסיקה של הרב דב ליאור, שאני לא מכיר אותה אבל גם אם היא נכונה, היא ודאי לא רלוונטית כלפי חברי הכנסת.

אורי מקלב: ואני רוצה להגיד לך דבר אחד, חבר הכנסת פייגלין: לא כל מלחמה או כל מאבק על ריבונות מאפשרת או מתירה לעשות הכל בגלל שתורת ישראל זה לפני ארץ ישראל.

אורי מקלב: ריבונות זה ארץ ישראל ותורת ישראל מגיעה לפני ארץ ישראל.

אורי מקלב: לכן, לבוא ולהגיד "ריבונות", זה לא - - .

אורי מקלב: קודם כל תורת ישראל, קודם פסק ההלכה ואחרי זה הדברים האלה.

מירי רגב: תודה רבה לך.

מירי רגב: אורית, את אחרונת הדוברים.

מירי רגב: עורך הדין ויסולי, בבקשה.

אביעד ויסולי: דבר ראשון, אני מבקש לתקן פה טעות בדברים של סגן השר בן-דהן.

אביעד ויסולי: חוק הרבנות הראשית לא קובע שהרבנות הראשית קובעת את ההלכה במדינת ישראל.

אביעד ויסולי: חד משמעית לא.

אביעד ויסולי: חוק הרבנות הראשית קובע שהרבנות הראשית קובעת את ההלכה לאלה אשר הולכים לאורה.

אביעד ויסולי: הווה אומר, כמו שחבר הכנסת מקלב לא מקבל את הכשרות של הרבנות הראשית, הוא לא אוכל מהכשרות של הרבנות הראשית.

אביעד ויסולי: כמו שהוא לא מקבל את ההלכה בשנות השמיטה, אז אני לא מבין מאיפה הוא מקבל את ההלכה שלהם וטוען שזאת ההלכה שחייבת לחייב את כולם - -

אורי מקלב: שמעת ממני משהו על הרבנות הראשית?

אביעד ויסולי: - - אם זה לא מחייב אותו, אז למה זה מחייב אותי?

משה זלמן פייגלין: אבל יש לי אליך שאלת הבהרה, אני רוצה להבין משהו עניינית לחלוטין.

משה זלמן פייגלין: אני רק רוצה לשאול אותך כעורך דין, אני באמת רוצה להבין: המשמעות של פסיקת הרבנות, אני עכשיו בא מדת אחרת, אני בא מדת חדשה ואני רוצה להתפלל בהר הבית.

משה זלמן פייגלין: חייבים לתת לי?

אביעד ויסולי: בהחלט.

אביעד ויסולי: לא רק שחייבים לתת לכל אדם להתפלל בהר הבית אלא גם לגבי היהודים בחוק הרבנות הראשית נקבע במפורש שהרבנות הראשית לא קובעת את ההלכה ליהודים - -

משה זלמן פייגלין: לפי הדת שלי זה עכשיו בית כנסת, חייבים לתת לי?

אביעד ויסולי: בכל מקום.

משה זלמן פייגלין: מה שאני מנסה להבין ממך, ברשותך, לנצל את שירותך הטובים זה להבין האם אנחנו זקוקים לפסיקה הזו של הרבנות הראשית על מנת שהחוק שקובע שבני כל הדתות יכולים להתפלל במקומות המקודשים להם - -

מירי רגב: לא, ממש לא.

משה זלמן פייגלין: יחול על - -

מירי רגב: ממש לא.

אביעד ויסולי: ההיפך הוא הנכון משום שעל פי חוק השמירה על המקומות הקדושים קבע בית המשפט העליון, דרך אגב, אפילו לא בבג"ץ אלא בערעור.

אביעד ויסולי: הוא קבע שהר הבית הוא המקום המקודש ביותר ליהודים.

אביעד ויסולי: מעצם היותו המקום המקודש, חייבת המדינה לאפשר לכל יהודי להתפלל שם בין אם הרבנות רוצה, לא רוצה או - -

מירי רגב: בקצרה.

אביעד ויסולי: - - עוד משפט אחד בקשר למה שנאמר לגבי מי רוצה להתפלל בהר הבית:

אביעד ויסולי: אנחנו עשינו סקר בקרב כל הזרמים של היהודים בארץ ישראל.

אביעד ויסולי: בסקר עלה ש-87 אחוז מהכיפות הסרוגות, שאני ואתה ועוד הרבה מאד אנשים וזה הקיבוץ הדתי הגדול ביותר במדינת ישראל רוצים לעלות ולהתפלל בהר הבית.

אביעד ויסולי: ואם 87 אחוז רוצים, באמת הרבנות הראשית לא רלוונטית בענין הזה.

מירי רגב: מאה אחוז.

מירי רגב: תודה רבה לך.

מירי רגב: חברת הכנסת אורית סטרוק, בבקשה.

מירי רגב: לאחר מכן, נסכם את הדברים.

אורית סטרוק: קודם כל, אני רוצה מאד לחזק את ידייך, שאת באופן עקבי מובילה את הדיונים האלה.

אורית סטרוק: אני חושבת שראינו כאן

אורית סטרוק: כמה שזה לא קל - -

משה זלמן פייגלין: מה זה הטרור הזה?

מירי רגב: ועוד אני מוזמנת אחר כך ליושב ראש הכנסת ולוועדת האתיקה לתת הסברים.

אורית סטרוק: - - זה ראוי לכל הערכה.

אורית סטרוק: באמת.

מירי רגב: תודה אורית.

אורית סטרוק: - - דבר שני, אני חייבת חובת מחאה לדברים שאמרו כאן חברי כנסת מיהדות התורה, שזלזלו בפסיקות של רבנים שמתירים ואפילו מחייבים לעלות להר הבית.

אורית סטרוק: רבנים שהם רבנים אורתודוכסים לכל הדעות וגם גדולי תורה לכל הדעות.

אורית סטרוק: אני חושבת שממש אין מקום לזלזול הזה שלהם בפסיקות של רבנים שהם בשום פנים ואופן לא ראויים לתואר "רפורמים".

אורית סטרוק: נקודה שלישית – אני באמת חושבת שלא יעלה על הדעת ההתנהגות המבישה של חברי הכנסת הערבים ושל מר"ץ שהגיעו לכאן, ואני חושבת שמוכרחים למצות את הדין עם הענין הזה.

אורית סטרוק: אחרון חביב - מכיוון שאני רואה, ובענין הזה צדק חבר הכנסת דוד אזולאי, שהממשלה לא נחלצת לענין הזה, נראה לי שטוב תעשה הוועדה אם תזמין חוות דעת משפטית בענין הזה - -

מירי רגב: זה בדיוק רשום כאן.

אורית סטרוק: - - וכפי שהואלת להוביל עד עכשיו את הנושא הזה בצורה מאד יפה וראויה, תמשיכי להוביל בפן המקצועי דברים שאמר פה עורך דין ויסולי ואחרים, יש לוועדה גם את הכלים להשיג חוות דעת משפטית ולנסות להתקדם.

מירי רגב: ודאי, תודה רבה.

מירי רגב: תראו חברים, קודם כל, אני רוצה למחות על ההתנהגות של חברי הכנסת הערבים ומר"ץ שהיו פה.

מירי רגב: אני חושבת שזה ביזיון, ואני מבקשת ממנהלת הוועדה לקחת את תמליל הדברים שהם אמרו ולהגיש תלונה לוועדת האתיקה וגם מכתב ליושב ראש הכנסת, שאי אפשר לנהל בצורה כזאת דיונים.

מירי רגב: חברי כנסת צריכים להבין שבוועדה יש להם מקום לדבר אבל גם יש מקום לשמוע את נציגי הממשלה שבאים להשמיע את דבריהם ולא להתפרץ כל הזמן עם שאלה כזאת או אחרת.

מירי רגב: בשביל זה יש להם זכות דיבור.

מירי רגב: אחרת, זה באמת לא וועדה כדי לשמוע את הדברים אלא ועדה להשמיע את הדברים, ולהשמיע משמיעים במליאה.

מירי רגב: גם פה אבל בצורה מסודרת.

מירי רגב: דבר שני, אני רוצה להגיד בענין דברי בן-דהן: בן-דהן אכן אמר שהוא מחכה להחלטת הרבנות הראשית.

מירי רגב: יש לי כבוד גדול לרבנות הראשית אבל עם כל הכבוד, אין שום קשר בין פסק ההלכה של הרבנות הראשית לבין זה שיהודי, ישראלי, שרוצה לעלות להר הבית בין אם הוא יהודי ובין אם לא, יוכל לעלות להר הבית.

מירי רגב: אין שום קשר בין שני הדברים.

מירי רגב: זה נכון וטוב הוא עושה שאם הרבנות אכן תקבל את זה, אז הוא יציע לה תקנות.

מירי רגב: אבל גם אם הרבנות לא תאשר את זה, צריך לאפשר תקנות.

מירי רגב: הרי לא יכול להיות שיהודים מופלים לרעה ולא יכולים לעלות להר הבית.

מירי רגב: ואני עושה פה סדר ועושה פה רגע פאוזה, כי יש פה גם עיתונאים ערבים ואני שמחה שאתם פה, כלי התקשורת הערבים.

מירי רגב: אנחנו לא מתכוונים לעלות למסגד אל-אקצה.

מירי רגב: אנחנו לא מתכוונים למנוע מהמוסלמים להתפלל באל-אקצה אבל אנחנו כן רוצים שגם יהודים יוכלו להתפלל בהר הבית.

מירי רגב: אני רוצה שכל אזרח במדינת ישראל, בין אם הוא יהודי, בין אם הוא מוסלמי, בין אם הוא נוצרי, יתפלל במקומות הקדושים לו.

מירי רגב: זה מה שכולנו רוצים בכל מדינות העולם וכך נכון שיהיה.

מירי רגב: כל הסטה של הנושא הזה והאיומים שניתנו פה על ידי חבר הכנסת אחמד טיבי ואחרים שתפרוץ פה אינתיפאדה שלישית הם איומים חסרי אחריות ואין להם מקום.

קריאה: אבל תראי לי מקום אחד באולם שהוא משותף לשתי דתות.

מירי רגב: מערת המכפלה.

מירי רגב: למערת המכפלה גם מוסלמים עולים וגם יהודים עולים.

קריאה: לא, היהודים לקחו אותה בכוח.

מירי רגב: לא, לא.

מירי רגב: לא לקחו בכוח.

מירי רגב: הלוואי ונצליח להגיע למצב שיש לנו כמו במערת המכפלה, בצורה מסודרת שני עמים שבאים ומתפללים, מכבדים את המקום, כל אחד במי שהוא מאמין וכך נכון שיהיה.

מירי רגב: דבר נוסף, אני מבקשת בדיון הבא לבקש ממשרד המשפטים והיועץ המשפטי לממשלה להסביר כיצד יש אפליה לרעה של אזרחים יהודים בכך שהם לא יכולים להתפלל במקומות הקדושים להם.

מירי רגב: כיצד זה עומד בפסקי הבג"ץ שאמר כאן עורך דין ויסולי, שיעביר לנו את זה גם, וגם היועצת המשפטית שלנו יודעת את זה.

מירי רגב: אני מבקשת לבדוק ולהתחיל לעבוד על זה מהבחינה הפשוטה הזאת, לא קשור לריבונות, לא קשור לרבנות ראשית.

מירי רגב: זה קשור לדבר אחד מאד פשוט: אזרח במדינת ישראל, שיוכל להתפלל במקומות הקדושים לו.

מירי רגב: איך לא ליצור אפליה.

מירי רגב: ברגע שיחליטו שכל אזרח, כפי שראוי שיהיה, יתפלל במקומות הקדושים לו, כולם יתיישרו לימין.

מירי רגב: גם המשטרה וגם השב"כ אם צריך - -

נדאל עותמאן: האם גם במסגדים ערבים - -

מירי רגב: - - וגם האזרחים הערבים וכולם, בלי לאיים.

מירי רגב: אנחנו לא רוצים לאיים פה, אנחנו לא פוחדים מאיומים.

מירי רגב: אנחנו פוחדים רק מאדם אחד, מהקדוש ברוך הוא.

מירי רגב: אנחנו לא פוחדים מאיומים.

מירי רגב: אנחנו צריכים לעשות דברים שאנחנו מאמינים בהם.

מירי רגב: והדבר האחרון - יהודה גליק, היו לך פה טענות נקודתיות בענין סוכות.

מירי רגב: אני מבקשת, משום שהנושא הזה לא היה נושא נקודתי והיתה כאן אמירה חשובה של בן-דהן.

מירי רגב: אני לא יודעת אם אתם מבינים או לא, בעצם בן-דהן אומר:

מירי רגב: אנחנו רוצים להביא תקנות לתפילה של יהודים בהר הבית.

מירי רגב: זה מבחינתי אמירה חשובה ביותר.

מירי רגב: בענין הנקודתי של סוכות, אכן קיימנו דיון היערכות, תפילת יהודים בסוכות כפי שהיתה היערכות של המוסלמים ברמדאן.

מירי רגב: אנחנו רוצים שברמדאן יתפללו כמו שצריך ובסוכות יתפללו.

מירי רגב: כל הזמן יתפללו כמו שצריך ושאף אחד לא יפגע מהתפילה שלו.

מירי רגב: לכן, אני מבקשת ממך להעלות את הנושאים על הכתב.

מירי רגב: אני אעלה את זה להתייחסות המשרד לביטחון פנים ומשטרת ישראל ואם צריך, נקיים כאן גם דיון נקודתי.

30407: גברתי, משפט.

30407: הרי לא יהיה עוד דיון.

30407: אנחנו עומדים לפני שני חגים.

30407: מחר זה ראש השנה המוסלמי ואני משוכנע שלא יהיה אף מוסלמי שירצה להיכנס להר ולא יכנס.

30407: בעוד שלושה שבועות יש חנוכה ואני מבטיח לך שיהיו יהודים שלא יכנסו להר כיוון שמשטרת ישראל מונעת את כניסתם.

מירי רגב: הבנתי.

מירי רגב: תאמין לי שאני מבינה מהר.

מירי רגב: כשמסבירים לי לאט אני מבינה מהר.

מירי רגב: יהודה, הבנו.

מירי רגב: אני מבקשת לקיים בשלושה שבועות הקרובים, לפני חנוכה, דיון עם המשטרה, איך הם נערכים לעליית יהודים בחנוכה להר הבית.

מירי רגב: לגבי המוסלמים הם נערכים בסדר וזה טוב וזה חשוב ושימשיך ככה.

מירי רגב: עכשיו אנחנו צריכים גם לאפשר ליהודים לעלות להתפלל בהר הבית.

מירי רגב: תודה רבה לכם.

מירי רגב: חודש טוב ובשורות טובות לכולם.